പള്ളിമണി മോഷണം: സുരക്ഷാ ജീവനക്കാരനടക്കം മൂന്നുപേര് പിടിയില് കായംകുളം കാദീശ ഓര്ത്തഡോക്സ് പള്ളിയിലെ മണി മോഷ്ടിച്ച കേസിലെ പ്രതികള് പിടിയിലായി. ചേരാവള്ളി പുലിപ്പറത്തറ വീട്ടില് അനില് 46, കാര്ത്തികപ്പള്ളി മഹാദേവികാട് വടക്കേ ഇലമ്ബടത്ത് വീട്ടില് പ്രസന്ന കുമാര് 52, പള്ളിപ്പാട് നങ്ങ്യാര്കുളങ്ങര മുറിയില് വീട്ടൂസ് കോട്ടേജില് വാടകയ്ക്ക് താമസിക്കുന്ന വള്ളികുന്നം മുറിയില് രതീഭവനം വീട്ടില് രതി 42 എന്നിവരാണ് പിടിയിലായത്. 75 വര്ഷം പഴക്കമുള്ള 155 കിലോ ഓട്ടുമണിയാണ് മോഷ്ടിച്ചത്. പള്ളിയില് സെക്യൂരിറ്റിയായിരുന്നു അനില്. മൂവരുംചേര്ന്ന് മണി മോഷ്ടിച്ച് രതിയുടെ വീട്ടില് സൂക്ഷിച്ചു. പള്ളിയില്നിന്ന് ലേലം വിളിച്ചെടുത്തെന്ന് പറഞ്ഞ് ആലപ്പുഴയിലെ ആക്രിക്കടയില് വില്ക്കാന് ശ്രമിച്ചു. പള്ളിയുടെ കത്ത് വേണമെന്ന് കടക്കാര് ആവശ്യപ്പെട്ടു. പിന്നീട് പാലക്കാട് പട്ടാമ്ബിയിലെ ആക്രിക്കടയില് വിറ്റെന്ന് പ്രതികള് പൊലീസിനോട് സമ്മതിച്ചു. കായംകുളം ഡിവൈഎസ്പി അലക്സ് ബേബിയുടെ നേതൃത്വത്തില് സി ഐ മുഹമ്മദ് ഷാഫി, രാജേന്ദ്രന്, സുനില് കുമാര്, ദീപക്, വിഷ്ണു, ഷാജഹാന്, അനീഷ് എന്നിവരടങ്ങിയ സംഘമാണ് പ്രതികളെ അറസ്റ്റ് ചെയ്തത്. മൂന്നുപേരെയും റിമാന്ഡ് ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മദ്യപിക്കാന് പണം നല്കിയില്ല ഭാര്യയെ എറിഞ്ഞു വീഴ്ത്തി ഭര്ത്താവ് പിടിയില് താന് സുരക്ഷിതയെന്ന് ഗുസ്തി താരം നിഷ ദാഹിയ പ്രചരിച്ചത് വ്യാജവാര്ത്ത പ്രമുഖരെ അപകീര്ത്തിപ്പെടുത്തി ഒളിവിലായിരുന്ന പാലാക്കാരന് ചേട്ടന് അറസ്റ്റില് ക്രിപ്റ്റോ കറന്സി വാഗ്ദാനം ചെയ്ത് നൂറുകോടിയുടെ നിക്ഷേപത്തട്ടിപ്പ് നാലുപേര് അറസ്റ്റില് മുണ്ടൂരില് അതിഥിതൊഴിലാളികള് തമ്മില് അടിപിടി: ഒരാള് കൊല്ലപ്പെട്ടു നോണ് ഹലാല് ഭക്ഷണത്തിന്റെ പേരില് വര്ഗീയ പ്രചാരണം തുഷാരയും ഭര്ത്താവും അറസ്റ്റില് ക്ഷേത്ര മോഷണം വിദേശത്ത് സിസിടിവിയില് കണ്ടു: യുവാവ് പിടിയില്